Knjižnica za mlade – predstavljanje GLOBE projekata s Državne smotre GLOBE 2022.

13.lipnja u Knjižnici za mlade, održan je javni skup za učitelje, učenike i roditelje. Skupu su nazočile ravnateljice škola te gđa Renata Kučan iz Ureda za društvene djelatnosti pri Gradu Karlovcu.

Na javnom skupu učenici su predstavili nagrađene projekte na Državnoj smotri GLOBE koja se održala od 10.-12.5.2022. u Sv.Martinu na Muri.

Učenici OŠ Dubovac prezentirali su nagrađeni projekt „Marmontova aleja“, učenici OŠ Banija „Mikroplastika u Kupi“, učenici OŠ Mahično projekt „Fizikalno – kemijska svojstva vode i životinje Trepotovih bajera“.

I učenici srednjih škola prezentirali su svoje projekte. Učenici Gimnazije Karlovac prezentirali su projekt „Tko se želi klizat još?“ , a učenici Šumarske i drvodjeljske škole prezentirali su projekt „Prognozirajmo vrijeme pomoću GLOBE podataka“.

Roditelji, učitelji i ravnatelji čestitali su učenicima na uspjesima postignutima na Državnom natjecanju i smotri GLOBE, a interes za rad učenika pokazao je i Ured za društvene djelatnosti jer su svi projekti vezani za očuvanje okoliša u Gradu Karlovcu te za rad lokalne zajednice na dobrobiti okoliša.